Σαλάτα πράσινη με φυστίκια και λαδολέμονο μανταρινιού
Μια σαλάτα με απλά υλικά και γκουρμέ διάθεση, γεμάτη αρώματα: συνδυάζει ό,τι πρασινάδες θέλουμε με φινόκιο, φυστίκια Αιγίνης και λαδολέμονο μανταρινιού.
300 γρ. ανάμεικτες πρασινάδες της αρεσκείας μας, φέτες από 4 μανταρίνια, κομμένες στη μέση, πασπαλισμένες φέτες από 4 μανταρίνια, κομμένες στη μέση, πασπαλισμένες, 1 φινόκιο, σε λεπτές φέτες, 1/2 κουτ. γλυκού φρέσκια μαντζουράνα ή ρίγανη, ψιλοκομμένη, 3 κουτ. σούπας δυόσμος φρέσκος, ψιλοκομμένος , 60 γρ. χοντροκομμένα φυστίκια Αιγίνης , 300 γρ. χυμός μανταρινιού, 1-2 φλούδες μανταρινιού, πλυμένες, 60 ml ελαιόλαδο, 1 κουτ. σούπας μουστάρδα, 1/2 κουτ. σούπας μέλι θυμαρίσιο, 30 ml χυμός λεμονιού, αλάτι, πιπέρι φρεσκοτριμμένο
Για να φτιάξουμε την πράσινη σαλάτα με φυστίκια και λαδολέμονο μανταρινιού, σε μια κατσαρόλα βράζουμε τον χυμό μανταρινιού μαζί με τις φλούδες σε δυνατή φωτιά για περίπου 10 λεπτά, μέχρι να μείνει η μισή ποσότητα. Σουρώνουμε και χτυπάμε στο μπλέντερ ή στον πολυκόφτη.Αφήνουμε να κρυώσει, προσθέτουμε τα υπόλοιπα υλικά για το λαδολέμονο και ανακατεύουμε.Σε μια σαλατιέρα ανακατεύουμε όλα τα υλικά για τη σαλάτα, εκτός από τα φυστίκια. Περιχύνουμε τις πρασινάδες με τη σάλτσα, γαρνίρουμε με τα φυστίκια και σερβίρουμε.
Λαχανικά,Μανταρίνι,Φυστίκια,Vegan,Χορτοφαγικά